CELEX: 32011R0773
Language: hu
Date: 2011-08-02 00:00:00
Title: A Bizottság 773/2011/EU végrehajtási rendelete ( 2011. augusztus 2. ) egyes áruk Kombinált Nómenklatúra szerinti besorolásáról

4.8.2011   
            
            
               HU
            
            
               Az Európai Unió Hivatalos Lapja
            
            
               L 201/4
            
         A BIZOTTSÁG 773/2011/EU VÉGREHAJTÁSI RENDELETE
   (2011. augusztus 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 2-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Lábmeghajtású, kétkerekű, hozzávetőlegesen 10 kg tömegű jármű.
                  Az áru a következőket foglalja magában:
                  
                              —
                           
                           
                              egy acélvázat, felfüggesztéssel ellátott krómozott alumínium villával,
                           
                        
                              —
                           
                           
                              állítható magasságú kormányrudat,
                           
                        
                              —
                           
                           
                              egy hozzávetőlegesen 38 × 11 cm méretű, lyukakkal és tapadófelülettel ellátott lábtartót,
                           
                        
                              —
                           
                           
                              két kereket, melyek mérete 26 hüvelyk (elöl), illetve 18 hüvelyk (hátul),
                           
                        
                              —
                           
                           
                              kézi működtetésű első és hátsó féket,
                              valamint
                           
                        
                              —
                           
                           
                              egy kitámasztó kart.
                           
                        A járművön nincs nyereg, pedál vagy forgattyús hajtómű.
                  A kormányrúd legfeljebb 97 cm magasságig állítható.
                  
                      (1) Lásd a képet
               
               
                  8716 80 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8716 és a 8716 80 00 KN-kód szövegezése határozza meg.
                  Az árucikk nem sorolható rollerként vagy hasonló kerekes játékként a 9503 00 10 KN-kód alá, mert bár a jármű lábmeghajtású és lábtartóval rendelkezik, jellemzőinek nagy része – például mérete, fékjei, kerekei, elülső kerékvillája vagy a felfüggesztése – nem illik egy, a 9503 00 alszám szerinti rollerre vagy hasonló kerekes játékra.
                  A járművet következésképpen géperejű hajtás nélküli járműként a 8716 80 00 KN-kód alá kell besorolni.
               
            
         
      
         (1)  A kép csupán tájékoztató jellegű.